**Dravograd** (njemački: *Unterdrauburg*, srednjovjekovni: *Trauberk*) je grad od 3 290 stanovnika, administrativni centar istoimene općine na sjeveru Slovenije.

Geografske karakteristike
-------------------------

Dravograd je geografsko središte slovenske Koruške, koje leži na križanju triju dolina rijeka: Drave, Meže i Mislinje, pored austrijske granice. Dravogradsku dolinu okružuju šumom obrasle planine; Strojna (zapad), Kozjak (sjever) i Pohorje jug, a vrh Košenjak na Kozjaku je sa svojih 1522 m najviši.

Grad je udaljen oko 60 km sjeverozapadno od Maribora, i svega 8 km od austrijske granice.

Historija
---------

Valvasorov crtež utvrde Traburg iz 17. vijeka
Dravograd je jedno od najstarijih naselja u Sloveniji, koje se pod imenom **Traberch** spominje još 1185.

Zna se da je za srednjeg vijeka to bilo veliko trgovište za sol i drvo i poznati prijelaz preko Drave. 
Željeznička pruga Klagenfurt-Maribor došla je do naselja 1863. u to vrijeme Unterdrauburg bio je već poprilično velik, ali je još uvijek imao status trgovišta a ne grada (to je postao tek 2005.)

Nakon Prvog svjetskog rata Dravograd i okolica pripali su odlukama Sporazuma iz Saint-Germaina Kraljevini Jugoslaviji.

Za Drugog svjetskog rata između 1941. - 1944. Nijemci su za potrebe svoje ratne industrije podignuli manju hidroelektranu tik na ulazu u grad, koju su saveznici razrušili u aprilu 1945. pa je obnovljena i konačno dovršena 1955.

Kod Dravograda se nekih 100 pripadnika Dravske divizije, za kratkotrajnog Aprilskog rata, hrabro opiralo jedinicama Wehrmachta i to puna tri dana od 6. do 9. aprila, povukli su se prema Pohorju tek kad im je naređeno.

Isto tako vodio se niz okršaja i nakon završetka rata 1945. od 13 do 14. maja između partizanskih jedinica i pripadnika Crne legije, Ustaške obrane i Poglavnikova tjelesnog sdruga koje su se nastojale probiti prema Bleiburgu.

Znamenitosti
------------

Najstariji sakralni objekt u Dravogradu je romanička crkva sv. Vida iz 12. vijeka, obnavljana i dograđivana u 13. i 17. vijeku.

Izvori
------

1. 1 2 3 4  „Slovenia: Koroška" (engleski). City population. Pristupljeno 18. 04. 2014.
2. 1 2  „*Predstavitev občine* "(slovenski). Občina Dravograd. Pristupljeno 18. 04. 2014. [*mrtav link*]
3. ↑  „*Kako je Dravska divizija Vojske Kraljevine Jugoslavije organizirala obrambo...*" (slovenski). Marijan F. Kranjc. Arhivirano iz originala na datum 2013-04-16. Pristupljeno 17. 04. 2014.

Vanjske veze
------------

***Dravograd*** na Wikimedijinoj ostavi

* Službene stranice Općine Dravograd ()

| * p
* r
* u
Gradovi u Sloveniji Slovenija |
| --- |
| 
Ajdovščina • Bled • Bovec • Brežice • Celje • Cerknica • Črnomelj • Domžale • Dravograd • Gornja Radgona • Grosuplje • Hrastnik • Idrija • Ilirska Bistrica • Izola • Jesenice • Kamnik • Kočevje • Koper • Kostanjevica na Krki • Kranj • Krško • Laško • Lendava • Litija • **Ljubljana** • Ljutomer • Logatec • Maribor • Medvode • Mengeš • Metlika • Mežica • Murska Sobota • Nova Gorica • Novo mesto • Ormož • Piran • Postojna • Prevalje • Ptuj • Radeče • Radovljica • Ravne na Koroškem • Ribnica • Rogaška Slatina • Ruše • Sevnica • Sežana • Slovenska Bistrica • Slovenj Gradec • Slovenske Konjice • Šempeter pri Gorici • Šentjur • Škofja Loka • Šoštanj • Tolmin • Trbovlje • Trebnje • Tržič • Velenje • Višnja Gora • Vrhnika • Zagorje ob Savi • Žalec • Železniki • Žiri
 |
| **Nekadašnji gradovi**
Gornji Grad • Lož • Turnišče • Vipavski Križ
 |